
Narva Noorte Meremeeste Klubi õppe- ja toitlustamistasude kehtestamine
Määrus kehtestatakse kohaliku omavalitsuse korralduse seaduse § 30 lõike 3 alusel
§ 1. Õppetasu suuruste kinnitamine
(1) Kehtestada Narva Noorte Meremeeste Klubi õppekulude osaliseks katmiseks võetava õppetasu suurused:
lapsed ja õppivad noored – 6,00 eurot kuus,


täiskasvanud – 10,00 eurot kuus.
(2) Õppetasu kogutakse üheksa kuu vältel.

§ 2.  Toitlustamistasu suuruste kinnitamine
Kehtestada Narva Noorte Meremeeste Klubi matkadel ja laagrites toitlustamiskulude osaliseks katmiseks võetava toitlustamistasu 3 eurot ööpäevas.
§ 3.  Õppemaksust vabastamine

Narva Noorte Meremeeste Klubi direktoril on õigus huvikooli hoolekogu poolt kooskõlastatud korras vabastada andekaid lapsi ja lapsi vähekindlustatud peredest õppe- ja toitlustamistasust, kuid mitte üle 20% huvikooli õpilaste üldarvust.
§ 4.  Rakendussätted

 (1) Tunnistatakse kehtetuks Narva Linnavalitsuse 04.03.2009 määrus nr 232 „Narva Noorte Meremeeste Klubi õppe-ja toitlustamistasu piirnormide kinnitamine“.
 (2) Määrus jõustub 01.09.2016. a.

   12.05.2016. a nr 3.1–19/10
Õiend
Vastavalt kohaliku omavalitsuse korralduse seaduse § 30 lõikele 3 

Kehtestamiseks esitatud määruse eelnõu sätestab Narva Noorte Meremeeste Klubi õppe- ja toitlustamistasude suurused. Hetkel on Narva Linnavalitsuse 04.03.2009 määrus nr 232  kehtestatud nimetatud huvikooli õppe-ja toitlustamistasu piirnormid ja selle määruse alusel antud Narva Linnavalitsuse Kultuuriosakonna 11.01.2011. a käskkirjaga nr 1.1-8/11 on kinnitatud huvikooli õppeperioodil võetava õppe-ja toitlustamistasu suurused. Narva Linnavalitsuse poolt kehtestamiseks pakutud huvikooli toitlustamistasu suurused on hetkel kehtivatega samad, õppetasu suurused aga kehtivatest suuremad. Suurenemine on tingitud muutunud majandusolukorraga, hindade pideva tõusuga põhjustatud kooli ülalpidamiskulude kasvuga ning vajadusega suurendada tulusid tekkivate kulude katmiseks. Samal ajal on toimunud ka muudatused huvikooli poolt pakutavates teenustes. Tänu huvikooli pidevale arendamisele on paranenud huvihariduse võimalused, tingimused ning on soodustatud huvihariduse kvaliteet. 
Lugupidamisega
Viktoria Lutus
juhataja 

